જોકે પાસના અગ્રણીઓની કોંગ્રેસમાં પાટીદારોને વધુ પ્રતિનિધિત્વ આપવા સહિતની વિવિધ માગણીઓ સંદર્ભે પ્રદેશ પ્રમુખ ભરતસિંહ સોલંકી સાથેની ગઇ કાલની બેઠક બાદ આજે સવારે ભરતસિંહ દિલ્હી જવા રવાના થતાં રાજ્યનું રાજકારણ ગરમાયું છે. પાટીદાર સમાજને અનામત, પાટીદાર આયોગ, રપ ઓગસ્ટના જીએમડીસી સંમેલન બાદના ઘટનાચક્રમાં મૃત્યુ પામેલા યુવકોના પરિવારને સરકારી નોકરી તેમજ વળતર વગેરે મુદ્દાઓ સંવેદનશીલ હોઇ પ્રદેશ પ્રમુખ ભરતસિંહ સોલંકી હાઇકમાન્ડનું આ અંગે માર્ગદર્શન લેવા દિલ્હી દોડી ગયા હોવાનું ચર્ચાઇ રહ્યું છે.